Поносим се
Мило Јововић 

Поносим се да сам Србин,
Соко сиви, ватра жива,
Ко је изрод, кукавица,
Нека бјежи, нек се скрива.

Моја прса изложена
На мејдану биће вазда,
Бранко рече: цар си мали
И од свога дома газда.

По вијека, нешто више,
Да се борим за слободу,
Бранећ име поносито;
Служећ вјерно милом роду.

Нек душмани срћу на ме
Да м' оборе и униште,
Срешће копје оно љуто
Милошево на бојиште.

Поносим се да сам Србин,
Соко сиви, ватра жива,
Ко је изрод, кукавица,
Нека бјежи, нек се скрива!

Бар, Мило Јововић, „Голуб“, број 18., у Сомбору, 15. новембра 1904., стр. 276.
Јововићеве пјесме 1904.